**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu šo sadaļu neaizpilda. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) sagatavots:   * pēc Iekšlietu ministrijas iniciatīvas; * pamatojoties uz Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2019. gada 5. februāra sēdē nolemtajam (prot. Nr.5 30.§ “Informatīvais ziņojums “Par makroekonomisko rādītāju, ieņēmumu un vispārējās, valdības budžeta bilances prognozēm 2019.–2021. gadā”” 14. un 15.punkts) un likumā “Par valsts budžetu 2019. gadam” noteiktajam Iekšlietu ministrijai izdienas pabalstam plānots finansējums 35 587 558 *euro*.  Izdienas pabalsta plānotā finansējuma 2019. gada prognozētā izpilde ir 34 541 250 *euro* (ņemot vērā izpildi no 2019. gada sākuma un prognozi līdz gada beigām). Prognozētā Iekšlietu ministrijas resora ekonomija ir **1 046 308 *euro*** (35 587 558 *euro* – 34 541 250 *euro*). Likuma “Par valsts budžetu 2019. gadam” 37. pants noteic, ka finanšu ministram ir tiesības pārdalīt Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm izdienas pabalsta pēc katriem pieciem nepārtrauktas izdienas gadiem atbilstoši [Valsts un pašvaldību institūciju amatpersonu un darbinieku atlīdzības likuma](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) [25. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p25) ceturtajai daļai nodrošināšanai līdz 2019. gada 31. oktobrim neizlietoto apropriāciju uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” pēc attiecīgas informācijas saņemšanas no Iekšlietu ministrijas un Tieslietu ministrijas.  Tādējādi, ņemot vērā prognozēto Iekšlietu ministrijas resora plānotā finansējuma ekonomiju un likuma “Par valsts budžetu 2019. gadam” 37. pantā noteikto, tiks pārdalīta apropriācija ne mazāk kā **1 046 308 *euro*** no Iekšlietu ministrijas resora uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”.  Ņemot vērā valsts budžeta iespējas 2020. gadā un lai atslogotu 2020. gada valsts budžeta līdzekļu pieprasījumu, Iekšlietu ministrijas lūdz piešķirt finansējumu šādiem Iekšlietu ministrijai nozīmīgiem prioritārajiem pasākumiem (Iekšlietu ministrija kā finansēšanas avotu izdevumu segšanai norāda finansējumu no budžeta resora “74. Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem” līdzekļiem **1 028 628 *euro*** apmērā, kurus plānots pārdalīt no Iekšlietu ministrijas resorā izveidojušās izdienas pabalstiem plānotā finansējuma ekonomijas):   1. “Iekšlietu resora informācijas aprites drošības uzlabošana” (kods 14\_02\_P) **699 193 *euro*** apmērā.   Lai mazinātu informācijas noplūdes riskus, ir jāveic būtiski uzlabojumi Iekšlietu ministrijas datu pārraides tīkla infrastruktūrā gan nomainot novecojušās tīkla iekārtas, gan uzstādot papildu tīkla drošības iekārtas, gan ieviešot vairākas centralizēti vadāmas datortehnikas un programmatūras pārvaldības sistēmas.   1. “Valsts robežsardzes gaisa kuģu uzturēšana un dzinēja kapitālais remonts” (kods 14\_04\_P) **329 435 *euro*** apmērā.   Valsts robežsardze ar gaisa kuģiem nodrošina Latvijas Republikas valsts aizsardzības pamatuzdevumu īstenošanu: novērš iespējamo valsts apdraudējumu, sniedz ieguldījumus starptautiskajās operācijās un likumos un starptautiskajos līgumos noteiktajā kārtībā iesaistās citu neparedzētu uzdevumu veikšanā. Gaisa kuģu izmantošana mūsdienās ir valsts robežas agrās brīdināšanas sistēmas komponents militāra apdraudējuma identifikācijai.  Valsts robežsardzes gaisa kuģi aktīvi tiek izmantoti valsts robežas uzraudzībā no gaisa uz Latvijas – Krievijas valsts robežas, Latvijas – Baltkrievijas valsts robežas un Latvijas Republikas teritoriālajā jūrā, iekšējos ūdeņos un Latvijas Republikas ekskluzīvajā ekonomiskajā zonā, tai skaitā sniedz atbalstu Valsts robežsardzes teritoriālajām pārvaldēm to uzdevumu veikšanā, veic cietušo gaisa medicīnisko transportēšanu, nodrošina cilvēku meklēšanas un glābšanas operācijas no gaisa, sniedz atbalstu Valsts policijai un citām Iekšlietu ministrijas struktūrvienībām, kā arī kalpo kā agrās brīdināšanas līdzeklis, identificējot militārus apdraudējumus uz valsts robežas un valsts iekšējā teritorijā.  Valsts robežsardzes rīcībā ir 4 gaisa kuģi - divi gaisa kuģi ir ražoti pirms 12 gadiem, bet divi pirms 39 gadiem un pirms 45 gadiem, esošie helikopteri turpina novecot. Helikopteriem ir nepieciešams *Pratt & Whitney 206C* dzinēju kapitālais remonts atbilstoši Ministru kabineta 2006.gada 15.augusta noteikumu Nr.661 “Kārtība, kādā veicama civilās aviācijas gaisa kuģu būvēšana un pārbūvēšana, atsevišķu gaisa kuģa daļu, ierīču un palīgierīču izgatavošana un gaisa kuģu tehniskā apkope (remonts)” prasībām.  Lai nodrošinātu minēto uzdevumu izpildi gaisa kuģu turpmākai ekspluatācijai, jāveic remonti, jānodrošina ar rezerves daļām, kā arī ar speciālo tehnisko aprīkojumu.  Ņemot vērā iepriekš minēto, Iekšlietu ministrija ir sagatavojusi rīkojuma projektu, kas paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Iekšlietu ministrijai finansējumu 1 028 628 *euro* apmērā, tai skaitā:  1. Iekšlietu ministrijas Informācijas centram – 699 193 *euro* prioritārajam pasākumam “Iekšlietu resora informācijas aprites drošības uzlabošana”;  2. Valsts robežsardzei – 329 435 *euro* prioritārajam pasākumam “Valsts robežsardzes gaisa kuģu uzturēšana un dzinēja kapitālais remonts”. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze, Iekšlietu ministrijas Informācijas centrs. |
| 4. | Cita informācija | Vienlaikus Iekšlietu ministrija virza arī Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””. Finansējums nepieciešams Valsts drošības dienestam, lai segtu izdevumus, kas saistīti ar operatīvo darbību, **17 680 *euro*** apmērā (informācijas klasificēta un iesniegta Finanšu ministrijā ar atsevišķu vēstuli). Iekšlietu ministrija kā finansēšanas avotu operatīvo izdevumu segšanai norāda finansējumu no budžeta resora “74. Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem” līdzekļiem 17 680 *euro* apmērā, kurus plānots pārdalīt no Iekšlietu ministrijas budžeta programmā 09.00.00 “Valsts drošības dienesta darbība” izveidojušās izdienas pabalstiem plānotā finansējuma ekonomijas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  | 1 028 628 | 0 |  | 0 | 0 | 0 |
| 2.1. valsts pamatbudžets |  | 1 028 628 | 0 |  | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 028 628 | 0 |  | 0 | 0 | 0 |
| 3.1. valsts pamatbudžets | 0 | -1 028 628 | 0 |  | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1 028 628 | X | 0 | X | 0 | 0 |
| 5. Precizēta finansiālā ietekme | X | 0 | X |  | X | 0 | 0 |
| 5.1. valsts pamatbudžets | 0 |  | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iekšlietu ministrijai nepieciešamas piešķirt **1 028 628 *euro***, tai skaitā:  **1.1.** **Iekšlietu ministrijas Informācijas centram** **699 193 *euro*** prioritārajam pasākumam “Iekšlietu resora informācijas aprites drošības uzlabošana”, tajā skaitā:   * izdevumu ekonomiskās klasifikācijas kods (turpmāk – EKK) 2251 “Informācijas sistēmas uzturēšana”   centrālās ugunsmūru-šifrēšanas iekārtu vadības sistēmas aparātprogrammas atbalsts uz 3 gadiem: 2 gab. x 36 737 *euro* (vidējā vienas vienības cena) = 73 474 *euro;*  licenču uzturēšana 3 gadiem: 1 gab. x 50 000 *euro* = 50 000 *euro;*   * EKK 5120 “Licences, koncesijas un patenti, preču zīmes un līdzīgas tiesības”:   risinājuma licenču iegāde: 1 gab. x 145 503 *euro* = 145 503 *euro;*   * EKK 5238 “Datortehnika, sakaru un cita biroja tehnika”:   fizisko ugunsmūru iekārtu ieviešana datu centru un lietotāju apakštīklu savstarpējai aizsardzībai: centrālais ugunsmūru pārvaldības risinājums:  2 gab. x 22 646 *euro* = 45 291 *euro*;  datortehnikas plānveida nomaiņa:  400 datori x 820 *euro* = 328 000 *euro;*  45 portatīvie datori x 1 265 *euro* = 56 925 *euro*.  **1.2.** **Valsts robežsardzei** **329 435 *euro*** prioritārajam pasākumam “Valsts robežsardzes gaisa kuģu uzturēšana un dzinēja kapitālais remonts”, tajā skaitā:   * EKK 2312 “Inventārs”   pilotu glābšanas inventāra un gaisa kuģa speciāla aprīkojuma operatoru, glābēju speciālā apģērba un inventāra iegāde:  saspiesta gaisa baloni elpošanai: 5 gab. x 700 *euro* = 3 500 *euro*  individuālās glābšanas bākas PLB: 2 gab. x 400 *euro* = 800 *euro*   * EKK 2350 “Kārtējā remonta un iestāžu uzturēšanas materiāli”   gaisa kuģu rezerves daļu iegāde: 104 195 *euro*  dzinēja vadības bloka *(ENGINE CONTROL UNIT*) iegāde: 140 000 *euro*   * EKK 2364 “Formas tērpi un speciālais apģērbs”   Pilotu glābšanas inventāra un gaisa kuģa speciāla aprīkojuma operatoru, glābēju speciālā apģērba un inventāra iegāde 10 940 *euro,* no tiem:  gaisa kuģa apkalpes sastāva glābēja inventāra komplekts (virves, inventāra soma, karabīnes, metālā gredzeni, kritiena bloķētāji-absorberi, glābēja sistēma): 1 komplekts x 1328 *euro* = 1 328 *euro*;  gaisa kuģa operatora speciālais apģērbs (speciālie vasaras apavi (1 gab.), speciālie ziemas apavi (1 gab.), jaka (1 gab.), bikses (1 gab.), krekls (2 gab.)): 12 komplekti x 801 *euro* = 9 612 *euro*.   * EKK 5239 “Pārējie iepriekš neklasificētie pamatlīdzekļi”   Glābšanas plosti (4 gabali) helikopteru Agusta 109E Power avārijas nosēšanai uz ūdens: 70 000 *euro*.  Iegādes pamatojums: drošu lidojumu virs jūras nodrošināšanai, veicot meklēšanas un glābšanas operācijas saskaņā ar 2014.gada 26.novemra Komisijas Regulas (EK) Nr. 1321/2014 „Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu” II pielikuma 145.A.30 punkta prasībām. Aprēķini pamatoti, ņemot vērā tirgus izpēti.  Ņemot vērā prognozēto Iekšlietu resora plānotā finansējuma izdienas pabalstiem ekonomiju un likuma “Par valsts budžetu 2019. gadam” 37. pantā noteikto, tiks pārdalīta apropriācija (1 046 308 *euro)*no Iekšlietu ministrijas resora uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”. Daļa no šī finansējuma **(1 028 628** ***euro*)** uzskatāma kā finansējuma avots, lai segu izdevumus **(1 028 628** ***euro*)**, kas nepieciešami 699 193 *euro* apmērā prioritārajam pasākumam “Iekšlietu resora informācijas aprites drošības uzlabošana” un 329 435 *euro* apmērā prioritārajam pasākumam “Valsts robežsardzes gaisa kuģu uzturēšana un dzinēja kapitālais remonts”  Projektam nav ietekmes uz kopējiem valsts budžeta izdevumiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. | | | | | | |
| 8. Cita informācija | Izdevumi pa izdevumu veidiem var tik precizēti atbilstoši faktiskajai situācijai un iepirkumam. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Iekšlietu ministrija, Valsts robežsardze, Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekme uz pārvaldes funkcijām un institucionālo struktūru. Netiek veidotas jaunas institūcijas, un netiek veikta esošo institūciju likvidācija. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

23.09.2019 11:50

1866

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)